CELEX: 62005FJ0084
Language: et
Date: 2007-03-01
Title: Avaliku Teenistuse Kohtu otsus (teine koda) 1. märts 2007. # Wineke Neirinck versus Euroopa Ühenduste Komisjon. # Ametnikud - Vastuvõetavus. # Kohtuasi F-84/05.

AVALIKU TEENISTUSE KOHTU OTSUS
      (teine koda)
      1. märts 2007
      Kohtuasi F‑84/05
      Wineke Neirinck
      versus
      Euroopa Ühenduste Komisjon
      Ametnikud – Ajutine teenistuja – Vastuvõetavus – Taotlus personalieeskirjade artikli 90 lõike 1 tähenduses – Õiguspärase ootuse kaitse põhimõte – Väidetav teenistusse võtmise lubadus
      Ese:      Hagi, mille esitas EÜ artikli 236 ja EA artikli 152 alusel W. Neirinck ja mille ese on nõue tühistada vaikimisi tehtud otsus,
         millega jäeti rahuldamata hageja kahju hüvitamise nõue, ja tühistada, niivõrd kuivõrd see on vajalik, otsus tema kaebuse rahuldamata
         jätmise kohta, ning määrata hüvitis varalise ja mittevaralise kahju eest, mis tekitati hagejale seeläbi, et komisjon rikkus
         väidetavat lubadust võtta ta tööle juurdlus- ja distsiplinaarametisse.
      
      Otsus: Jätta hagi rahuldamata. Pooled kannavad ise oma kohtukulud.
      
      Kokkuvõte
      Ametnikud – Põhimõtted – Õiguspärase ootuse kaitse
      
      Asjaolu, et talituse eest vastutav isik võttis ühendust ajutise teenistujaga seoses töökohale kandideerimisega, et uurida,
         kas on võimalik ta oma meeskonda tööle võtta ning see teenistuja avaldas soovi selles meeskonnas tööle hakata, ei tähenda,
         et kandidaadil on tekkinud õiguspärane ootus tema töölevõtmise osas, kui üksi administratsiooni koostatud dokument ei väljenda
         tegelikku töölevõtmise lubadust, vaid kui töölevõtmise osas pädevad ametnikud teavitasid huvitatud isikut vastupidi just oma
         kahtlustest sellise võimaluse osas.
      
      (vt punktid 81–85)